ΓΡΑΠΤΗ ΕΡΩΤΗΣΗ E-0844/01

υποβολή: Malcolm Harbour (PPE-DE) προς την Επιτροπή

(22 Μαρτίου 2001)

Θέμα: Εισφορές στο σύστημα κοινωνικής ασφάλισης στα κράτη μέλη της ΕΕ

Γνωρίζει η Επιτροπή ότι ένας Βρετανός πολίτης που ταξιδεύει σε άλλο κράτος μέλος της ΕΕ δεν δικαιούται ιατρικής περίθαλψης, βάσει της αρχής της αμοιβαιότητας, εάν δεν αποδείξει ότι έχει καταβάλει τις απαιτούμενες εισφορές στον βρετανικό φορέα κοινωνικής ασφάλισης; Κατά συνέπεια, για κάθε χώρα που επισκέπτεται ο Βρετανός πολίτης απαιτείται ξεχωριστό έντυπο, με αποτέλεσμα μια απαράδεκτη γραφειοκρατία.

Μπορεί η Επιτροπή να αναφέρει:

1. Γιατί επετράπη αυτή η κατάσταση;

2. Αν, στο μέλλον, οι Βρετανοί πολίτες θα μπορούν να ταξιδεύουν για επαγγελματικούς λόγους διαθέτοντας ένα μόνο έγγραφο για όλη την ενιαία αγορά;

Απάντηση της κ. Διαμαντοπούλου εξ ονόματος της Επιτροπής

(18 Μαΐου 2001)

Ο αξιότιμος βουλευτής θίγει το θέμα του δικαιώματοςγειονομικής περίθαλψης των κατοίκων του Ηνωμένου Βασιλείου σε περίπτωση προσωρινής διαμονής σε ένα άλλο κράτος μέλος. Στην ερώτηση αναφέρεται ότι το δικαίωμα λήψης των παροχών εξαρτάται από την καταβολή των εισφορών της εθνικής ασφάλισης και ότι απαιτείται διαφορετικό έντυπο κατά τη μετάβαση σε άλλο κράτος μέλος.

Ο ρόλος του κοινοτικού δικαίου στον τομέα της κοινωνικής ασφάλισης και, ακριβέστερα, σε ό,τι αφορά το δικαίωμαγειονομικής περίθαλψης έχει ως εξής: σύμφωνα με τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72,(1) οι οποίοι αποτελούν τα νομικά εργαλεία της Κοινότητας για το συντονισμό των συστημάτων κοινωνικής ασφάλισης των κρατών μελών, ο κύριος στόχος είναι τα άτομα που καλύπτονται από τις διατάξεις αυτών των κανονισμών να έχουν δικαίωμα ιατρικής περίθαλψης στο κράτος μέλος στο οποίο κατοικούν σύμφωνα με τις διατάξεις της νομοθεσίας του συγκεκριμένου κράτους μέλους. Εάν, όμως, στη διάρκεια προσωρινής διαμονής σε ένα άλλο κράτος μέλος προκύψει ανάγκη θεραπείας, τα άτομα που καλύπτονται από τους προαναφερθέντες κανονισμούς ως μισθωτοί ή μι μισθωτοί έχουν δικαίωμα επείγουσας ιατρικής περίθαλψης, εφόσον χρειαστεί, ενώ οι συνταξιούχοι έχουν δικαίωμα για την κατάλληλη θεραπεία οποιασδήποτε μορφής χωρίς τον παραπάνω περιορισμό.

Οι κοινοτικές διατάξεις για την κοινωνική ασφάλιση προσφέρουν σημαντική προστασία στους ευρωπαίους πολίτες που μετακινούνται εντός της Κοινότητας, ιδίως στα άτομα που διαμένουν προσωρινά εκτός του κράτους μέλους στο οποίο είναι ασφαλισμένα. Κατά κανόνα, το κράτος μέλος στο οποίο είναι ασφαλισμένο το άτομο είναι αρμόδιο για την κάλυψη του κόστους της θεραπείας και για την επιστροφή των εξόδων στον φορέα του τόπου διαμονής.

Για την άσκηση αυτών των δικαιωμάτων, ο πολίτης της Ένωσης θα πρέπει να είναι εφοδιασμένος με το έντυπο Ε111 (στο Ηνωμένο Βασίλειο διατίθεται από τα Ταχυδρομεία) όταν ταξιδεύει στο εξωτερικό και να τοποβάλει στον φορέα του τόπου διαμονής. Με το έντυπο αυτό εξασφαλίζεται η ταχεία και αποτελεσματική διασυνοριακή επικοινωνία μεταξύ των φορέων κοινωνικής ασφάλισης και αποφεύγονται οι χρονοβόρες διαδικασίες.

Στο βαθμό που η ερώτησηπονοεί ότι τα κράτη μέλη δεν εφαρμόζουν ορθά αυτές τις διατάξεις, η Επιτροπή δεν γνωρίζει τα προβλήματα που αναφέρει ο αξιότιμος βουλευτής και χρειάζεται περισσότερες πληροφορίες προκειμένου να αποφασίσει εάν η κοινοτική νομοθεσία δεν τηρήθηκε σε κάποια συγκεκριμένη περίπτωση.

Κατά συνέπεια, η Επιτροπή ζητεί από τον αξιότιμο βουλευτή να της παρέχει περισσότερες λεπτομέρειες για να εξετάσει το θέμα από την πλευρά του κοινοτικού δικαίου.

(1) Κανονισμός (ΕΟΚ) αριθ. 1408/71 του Συμβουλίου της 14ης Ιουνίου 1971 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, ΕΕ L 149 της 5.7.1971 και κανονισμός (ΕΟΚ) αριθ. 574/72 του Συμβουλίου της 21ης Μαρτίου 1972 περί του τρόπου εφαρμογής του κανονισμού (ΕΟΚ) αριθ. 1408/71, ΕΕ L 74 της 27.3.1972 όπως τροποποιήθηκε από τον κανονισμό (ΕΚ) αριθ. 118/97 της 2ας Δεκεμβρίου 1996 ΕΕ L 28 της 30.1.1997.